Beinoravos dvaras

Beinoravos dvaras – romantinio stiliaus rūmai į šiaurės vakarus nuo Beinoravos kaimo, Radviliškio rajone, prie kelio . Pastatyti 1845 m. Sodybą sudaro mediniai rūmai su 3 ha parku, ledainė, oficina, svirnas, arklidė, 2 tvartai, kumetynas. Rūmai mediniai, dviejų aukštų su ornamentika, mediniais balkonais priekiniame ir galiniame fasade ir mūrytais kaminais. Dvarą 1845 m. pastatė Malinskų giminė.

Parkas 

Beinoravos parkas yra vienas iš turtingiausių šalies parkų savo retų egzotinių medžių kolekcija. Čia auga apie 50 retų medžių ir krūmų rūšių, tarp kurių – sibirinis kėnis, kedrinė pušis, Menzieso pocūgės, taškuotoji gudobelė, mandžiūriniai riešutmedžiai, vakarinės tujos, raudonlapis platanalapis klevas, karpytalapis karpotasis beržas, margalapė baltoji sedula. Šiuo metu parkas apleistas.

Šaltiniai

Nuorodos 

 Sąrašas:Lietuvos dvarai
 Beinoravos dvaras 

Radviliškio rajono dvarai